21/07/2010 | Administración LocalMunicipal
A Coruña
Servizo de Persoal
Publicación bases 1 praza de traballador social C. E. 26/08 (proceso de funcionarización)

As presentes bases específicas constitúen o desenvolvemento do Proceso Extraordinario de Funcionarización, de conformidade co establecido na Disposición Transitoria segunda da Lei 7/2007 e recollido na Oferta de Emprego deste Concello para o ano 2008 ( BOP 21 de novembro de 2008), e réxese pola Convocatoria Unitaria para a provisión en propiedade de prazas de funcionarios de carreira e persoal laboral convocadas polo Concello da Coruña no ano 2009 (BOP 9 de xuño de 2009), en aplicación do disposto na base primeira desta, e polas seguintes normas específicas: 1. - Clasificación das prazas. - Escala Administración Especial, subescala Tecnicos Medios, Subgrupo A2 Os aspirantes deberán reunir os seguintes requisitos, o cumprimento dos cales deberá acreditarse dentro do correspondente prazo de presentación de instancias. a) Prestar servizos, como persoal laboral fixo en prazas de categoría análoga ás convocadas, no Concello da Coruña na data de finalización do prazo de presentación de instancias e estar a desempeñar funcións de persoal funcionario. b) Estar en posesión do Titulo de traballador social de conformidade co establecido na normativa vixente. No caso de titulacións obtidas no estranxeiro, deberá estarse en posesión da credencial que acredite a súa homologación. c) Ter a nacionalidade española, sen prexuízo do disposto no artigo 57 do Estatuto Básico do Empregado Público. d) Ter cumprimentos dezaseis anos e non exceder, no seu caso, da idade máxima de xubilación forzosa. e) Posuír a capacidade funcional para o desempeño das tarefas habituais da praza á que se aspira. f) Non haber sido separada/o mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desempeñaban no caso do persoal laboral, no que fose separada/o ou inhabilitada/o. No caso de ser unha persoa nacional doutro Estado, non acharse inhabilitada/o ou en situación equivalente nin haber sido sometida/oua sanción disciplinaria ou equivalente que impida, no seu Estado, nos mesmos termos o acceso ao emprego público. Os únicos aspirantes posibles ás prazas obxecto deste proceso son os que figuran no Anexo I de persoal funcionarizable. As retribucións básicas e complementarias correspondentes a cada un dos postos da Relación de Postos de Traballo vixente, ocupados e desempeñados na actualidade por cada un dos aspirantes que superen este proceso extraordinario de funcionarización.1 Proceso de funcionarizacion As instancias solicitando tomar parte no proceso selectivo dirixiranse á Alcaldía-Presidencia. Presentaranse no Rexistro Xeral do Concello debidamente cumpridas durante o prazo de vinte días naturais contados dende o seguinte ao da publicación do anuncio de cada convocatoria no Boletín Oficial do Estado. Así mesmo, poderán remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A instancia deberá acompañarse necesariamente de: - Fotocopia do D. N. I. - No seu caso, a acreditación de estar en posesión da titulación que exime de efectuar o exercicio de galego: título acreditativo do nivel de coñecemento da lingua galega CELGA IV ou equivalente O proceso de funcionarización constará de dous exercicios de carácter obrigatorio e eliminatorio. Primeiro exercicio. - Consistirá na realización de dúas probas: a) Consistirá en contestar, nun tempo máximo de sesenta minutos, un cuestionario de 40 preguntas, con tres respostas alternativas, determinadas polo Tribunal inmediatamente antes de celebrarse a proba, relacionadas co contido do programa especificado para cada praza no Anexo II desta convocatoria. b) De carácter práctico, a elixir de entre tres supostos que formulará o Tribunal inmediatamente antes do comezo do exercicio, relativos ás funcións a desempeñar nos postos de traballo relacionados coas prazas convocadas. A cualificación destas probas será conxunta, cunha puntuación máxima de 50 puntos, cualificándose a proba a) cun máximo de vinte puntos e a proba b) cun máximo de trinta puntos, sendo preciso alcanzar un mínimo de vinte e cinco puntos para superar este exercicio, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Segundo exercicio. - Coñecemento de galego. Consistirá nunha proba mediante a cal se verifiquen os coñecementos da lingua galega. Esta proba sera cualificada como apto ou non apto, quedando eliminados aqueles que non o superen. Aqueles aspirantes que estivesen en posesión do título acreditativo do nivel de coñecemento da lingua galega CELGA IV ou equivalente estarán exentos da realización do presente exame. Os documentos acreditativos dos extremos sinalados no parágrafo anterior deberán ser presentados coa instancia. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación a través do Teléfono de información cidadá 010 (981184200 para chamadas fóra do termo municipal) e na páxina web do Concello da Coruña, (www.coruna.es/oposiciones) sen prexuízo de calquera outro medio de difusión que se considere oportuno. Os aspirantes que superen este proceso selectivo extraordinario disporán do prazo dun mes para tomar posesión nas prazas que están previstas para cada un deles no Anexo I desta convocatoria, sen que poida efectuarse alteración ningunha. A falta deste requisito, salvo causa de forza maior, suporá o decaemento nos seus dereitos e a renuncia da praza. A partir da toma de posesión pasarán a ser funcionarios de carreira a todos os efectos e permanecerán no posto que viñan desempeñando en adscrición definitiva. O Tribunal encargado de avaliar as probas será único para todo o proceso extraordinario de funcionarización, non obstante este poderá solicitar a opinión de cantos asesores fosen necesarios, en función da diferente natureza das prazas convocadas. As resolucións do Tribunal vinculan a Administración, sen prexuízo de que esta, no seu caso, poida proceder á súa revisión, conforme ao previsto no artigo 102 e ss. da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. A convocatoria, as súas bases e cantos actos administrativos se deriven destas, esgotan a vía administrativa, podendo interpoñer os interesados recurso contencioso-administrativo no prazo de dous meses a partir do día seguinte ao da publicación da convocatoria ou do acto de que se trate. Non obstante, poden interpoñer recurso potestativo de reposición no prazo dun mes a contar dende a mencionada publicación, ou calquera outro recurso que consideren procedente. TEMA 1.- Municipios de Gran Poboación: O Alcalde. Competencias. Forma de elección e cesamento TEMA 2.- Municipios de Gran Poboación: A Xunta de Goberno Local. Composición e atribucións TEMA 3.- Municipios de Gran Poboación: O Concello Pleno. Composición e competencias. TEMA 4.- A Lei 7/2007 do 12 de abril do Estatuto Básico do Empregado Público. Clases de funcionarios. TEMA 5.- Acceso ao emprego público. Perdida da condicion de funcionario. Dereitos e Deberes dos funcionarios TEMA 6.- O procedemento administrativo: Iniciación TEMA 7.- O procedemento administrativo: Terminación TEMA 8.- Organigrama Político do Concello da Coruña TEMA 9.- Lei de Servizos Sociais de Galicia. Estrutura. TEMA 10.- Traballo Social e mediación familiar. TEMA 11.- Ámbito competencial das administracións autonómica e local. TEMA 12.- O plan concertado para o desenvolvemento para as prestacións básicas de servizos sociais nas corporacións locais. TEMA 13.- Os servizos de atención domiciliaria no Concello da Coruña. TEMA 14.- Ordenanza Municipal do Servizo de Axuda a Domicilio. TEMA 15.- Lei 39/2006, do 14 de decembro, de autonomía persoal e atención ás persoas en situación de dependencia: Obxecto. Titulares de dereitos e prestacións. TEMA 16.- Emerxencia social. Ordenanza Municipal do Concello da Coruña. TEMA 17.- Emerxencias e urxencias sociais. Dispositivos de atención a estas situacións. TEMA 18.- Problemática específica e medidas para a integración social da etnia xitana en Galicia. TEMA 19.- A minusvalidez: evolución conceptual e clasificación TEMA 20.- Accesibilidade. Normativa de referencia. O deseño para todos/ás e accesibilidade universal. TEMA 21.- Marco normativo na protección integral contra a violencia de xénero e para a igualdade de mulleres e homes. Dereitos das mulleres vítimas de violencia de xénero. TEMA 22.- A lei do Traballo en Igualdade dous homes e ás mulleres de Galicia: Programa de usos do tempo na cidade. Bancos do tempo. TEMA 23.- A feminización da pobreza. Causas. Principais indicadores. Situación en Galicia. TEMA 24.- Plan Galego de Inclusión Social 2007-2013. Estrutura e contidos. TEMA 25.- Actuacións e medidas para a erradicación do chabolismo en A Coruña. O Plan Especial de Penamoa. TEMA 26.- A Unidade de Atención a Migrantes (UAMI) no Concello da Coruña. Obxecto, composición e programas. TEMA 27.- O Centro de Orientación Familiar do Concello da Coruña. Obxecto e principais programas. TEMA 28.- Lei de saúde sexual e reprodutiva e interrupción voluntaria do embarazo. TEMA 29.- Funcións do Traballador/a Social no COF. TEMA 30.- Modelos de familia na sociedade española: Lei 13/2005 que permite o matrimonio entre persoas do mesmo sexo. TEMA 31.- Prevención e tratamento de enfermidades de transmisión sexual. TEMA 32.- Accións preventivas para evitar embarazos na adolescencia. TEMA 33.- A importancia da educación sexual na infancia e adolescencia. TEMA 34.- Saúde sexual e anticoncepción. TEMA 35.- Políticas de igualdade. Medidas de conciliación da vida familiar e laboral. TEMA 36.- A Interdisciplinariedade. Concepto. Tipos e características. O Traballador/a Social nos equipos interdisciplinares. TEMA 37.- Cooperación ao Desenvolvemento no Concello da Coruña. TEMA 38.- A importancia do voluntariado social no ámbito dos servizos sociais. TEMA 39.- Programas de Infancia e Familia no Concello da Coruña. TEMA 40.- O programa de Comidas a Domicilio. A Coruña, 28 de xuño de 2010 A XUNTA DO GOBERNO LOCAL, P. D. 0 TENENTE DE ALCALDE DELEGADO DE PERSOAL, Fdo. José Federico Nogueira Fernández